钦定古今图书集成/明伦汇编/闺媛典/第126卷 > 吴璟妻林氏
## 钦定古今图书集成/明伦汇编/闺媛典/第126卷 > 吴璟妻林氏

按《温州府志》：“林氏，吴璟妻，名廉，瑞安人。年二十二适
璟，怀娠九月，夫亡。子荃甫弥月，舅继丧，妇姑相倚为
命。当元季，盗贼蜂起，族有聚兵保乡土者，利其多赀，
谋勒兵强娶。廉谓姑曰：‘事急矣，不行必及祸’。”遂挟姑
与子俱逃昆阳，躬丝枲贸易，以教荃成立。学士宋濂
铭其墓。